Diari Oficial de la Generalitat Valenciana


Sumari del DOGV 6252, del 23-04-2010 (2010/4407)

RESOLUCIÓ de 15 d'abril de 2010, del director general de Personal de la Conselleria d'Educació, que modifica parcialment la Resolució de 12 febrer de 2010, del director general de Personal de la Conselleria d'Educació, que determina el nombre de places i fa pública la relació de vacants, que poden estar ocupades amb caràcter definitiu per funcionaris docents per al curs 2009/2010, que s'han de proveir en els centres públics pel procediment de provisió de places vacants corresponent als cossos de professors d'Ensenyança Secundària, professors tècnics de Formació Professional, professors d'Escoles Oficials d'Idiomes, catedràtics i professors de Música i Arts Escèniques i professors i mestres de taller d'Arts Plàstiques i Disseny, convocat per Resolució de 5 de novembre de 2009.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6252

Data del DOGV
:   23-04-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/4407


Data del document
:   15-04-2010

Organisme emissor
:   Conselleria d'Educació

Tipus de document
:   Resolució

Descriptors 

:   * concurs administratiu

RESOLUCIÓ de 15 d'abril de 2010, del director general de Personal de la Conselleria d'Educació, que modifica parcialment la Resolució de 12 febrer de 2010, del director general de Personal de la Conselleria d'Educació, que determina el nombre de places i fa pública la relació de vacants, que poden estar ocupades amb caràcter definitiu per funcionaris docents per al curs 2009/2010, que s'han de proveir en els centres públics pel procediment de provisió de places vacants corresponent als cossos de professors d'Ensenyança Secundària, professors tècnics de Formació Professional, professors d'Escoles Oficials d'Idiomes, catedràtics i professors de Música i Arts Escèniques i professors i mestres de taller d'Arts Plàstiques i Disseny, convocat per Resolució de 5 de novembre de 2009. [2010/4407]
La Resolució de 12 de febrer de 2010, del director general de Personal de la Conselleria d'Educació, publicada en el DOCV núm. 6215 de 26 de febrer de 2010, determina el nombre de places i fa pública la relació de vacants, que poden estar ocupades amb caràcter definitiu per funcionaris docents per al curs 2010/2011, que s'han de proveir en els centres públics pel procediment de provisió de places vacants corresponent als cossos de professors d'Ensenyança Secundària, professors tècnics de Formació Professional, professors d'Escola Oficial d'Idiomes, catedràtics i professors de Música i Arts Escèniques i professors i mestres de taller d'Arts Plàstiques i Disseny.
Després de la publicació de la dita resolució i com a conseqüència de les variacions produïdes en virtut de la planificació educativa així com per les jubilacions, procedix modificar els annexos de l'esmentada resolució que hagen resultats afectats. En conseqüència esta Direcció General ha resolt:
Primer
Es modifiquen els annexos I, II, III, IV i V de la Resolució de 12 de febrer de 2010, del director general de Personal de la Conselleria d'Educació, per la que es determina el nombre de places i es fa pública la relació de vacants, que poden estar ocupades amb caràcter definitiu per funcionaris docents per al curs 2010/2011, que s'han de proveir en els centres públics pel procediment de provisió de places vacants corresponent als cossos de professors d'Ensenyança Secundària, professors tècnics de Formació Professional, professors d'Escola Oficial d'Idiomes, catedràtics i professors de Música i Arts Escèniques i professors i mestres de taller d'Arts Plàstiques i Disseny, en els termes que figuren en els annexos, relacionant únicament els llocs que han experimentat modificació, corresponents als Centres que figuren en els mencionats annexos.
Segon
Esta resolució entrarà en vigor l'endemà de la seua publicació en el Diari Oficial de la Comunitat Valenciana.
Tercer
Contra la present resolució, que, d'acord amb el que preceptua l'article 109, de la Llei 30/1992, de 26 de novembre, en la seua redacció donada per Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Consell, i la disposició addicional quinzena de la Llei 6/1997, de 14 d'abril, posa fi a la via administrativa, podrà interposar-se amb caràcter potestatiu recurs de reposició davant de la Direcció General de Personal en el termini d'un mes comptat des de l'endemà de la seua publicació o interposar directament recurs contenciós administratiu davant del Jutjat del Contenciós Administratiu de València en el termini de dos mesos comptats a partir de l'endemà al de la seua publicació.
València, 15 d'abril de 2010.- El director general de Personal: David Barelles Adsuara.